In nomine Patris et Filii et Spiritus Sancti Amen. Notum sit tam presentibus quam futuris quod ego Umbertus Bellijoci, honoris et beneficii a Guigone, comite Forensi, et filio sepius in me collati non inmemor, et quia prefatus comes jure hereditario pro matre mecum succedere debet, injuriam diucius factam resarcire desiderans, jus suum reddens et meum donans, prefatis viris et heredibus suis dono et libere concedo castellum Montis Malasti et castellaniam et terram que est in prepositura Ronnengs, Polleivum et adquisita, castellum Limanni et castellaniam, Pomerium cum appendiciis, Francam Villam cum apendiciis et stratam usque ad rivum Escharanai et duos menses quos habeo in turri Anse, scilicet mensem Aprilis et Maii, hominium Vilelmi de Marchaant cum casamento, Jarnaionem et terram quam ibi teneo, Chamelletum et castellaniam, Amplum Puteum et castellaniam, Grandem Rivum cum apendiciis, Pratrum Major cum apendiciis, Sanctum Bonitum cum apendiciis, Becias cum apend[ic]iis, Bella Rochi cum omnibus adquisicionibus, proostiam Corcellarum, prout Brunicardus tenevit, preposituram Azolarum, prout Arduinus tenuit, Sanctum Germanum et Aolam et quod habeo a Serratis usque ad Sanctum Germanum, feudum Ugonis Dalmacii, scilicet Neirundam cum aliis feudis, Castellionis feudum, quod habent a me domini in castello et in mandamento, et vetus feudum ubicumque a me habeant; feudum quoque Guichardi de Ionio et Vaurani, Sanctam Columbam, et feuda quecumque milites Neirunde habent a me; Ulfeum cum omnibus casamentis que Arnulfus habet a me; castellum Sancti Mauricii, feuda quoque omnia quecumque habeo vel in castellis, vel in vicis, vel in terris planis in Forisio et ultra Legerim. Vobis autem amicis meis karissimis incessanter suplico et benignissime deprecor ut honorem, fidem et sinceram dilectionem, quam ego et predecessores mei habuerunt et tenuerunt, vel pro posse vestro majore, abacie de Saviniaco suisque rebus omnibus perpetuo teneatis; abati quoque et monachis et omnibus ab abaciam pertinentibus tam clericis quam laicis suppliciter mando et mandando deprecor ut ea voluntate, ea consuetudine, ea dilectione qua se circa me et meos habuerunt, circa Guigonem, comitem, et suos se habeant, quam pro utilitate vestra et quia vos fortius manute[ne]re posset, gardam et omnem jus quod in habecia et rebus suis habeo, prefato comiti et suis dono et libere concedo. Iterum certum fieri volo quod castella, municiones, vicos, villas, terras planas, nemora, feuda quoque et casamenta, liberos homines et servos, eo pacto et ea voluntate dono et concedo, ut Deus dominus noster Jhesus Christus ad honorem et utilitatem eorum, hec omnia supradicta Guigoni, comiti Forensi, et suis perpetuo custodiat. Ad hanc ergo donationem roborandam et firmisse tenendam impressione sigilli mei signari precipio. Hec autem donacio facta fuit die martis ante festum Omnium Sanctorum, in vercheria ante Pollevum. Testis est Guichardus, dapifer meus, Albericus, prepositus Chamelleti, Guigo d’Espeissi, Milo d’Orsilleu, Vilelmus de Perrivis, Stephanus de Janollevo, Ugo de Salainevo, Guido de Grandi Rivo, Vichardus de Charrue, Martinus de la Dosa, Ugo Foudras et alii ex hominibus plures meis. Ex hominibus vero comitis testis est Berardus de Castellione, Ugo de Varenis, Ugo de Lasnai, Arrivus de Angirevo, Zacarias de Talaru, Petrus de Sancto Laurentio, Iterius Raibi, Enerimus de Cosanno, Artaudus de Sivreno, Vilelmus de Graisolis, Arnaudus de Turre, Vilelmus Aroudi, Arrivus de Pitaval et alii quamplures.